text: Eftersøgt 16-årig gik i fælden
  15 marts 2010 kl. 08.18
  Fire unge mænd blev ved fire-tiden anholdt, da de forsøgte at brække billetautomaten på Taulov Station op. En af dem var en eftersøgt 16-årig, som mandag eftermiddag blev fremstillet i grundlovsforhør.
  Den 16-årige er efterlyst fra Århus i forbindelse med en tvangsfjernelse og anbringelse på en lukket døgninstitution. Han har tilsyneladende gået "og dukket sig" i Fredericia de sidste par måneder. Han har været tæt på at blive anholdt, men har bl.a. klaret sig med falsk id. 
  Den 16-årige har også en sigtelse for røveri hængende ov er hovedet.
  
  Fire minutter i frihed
  I nat klappede fælden så. Sammen med tre andre forsøgte den 16-årige at brække billetautomaten ved Taulov Station. 
  Det lykkedes dem kun at få billet til fire minutter i frihed, inden de blev anholdt. 
  Den ene første bogstavligt at tage flugten over plankeværket, men blev stoppet af en politihund. De tre andre forsøgte at flygte i en bil, men blev stoppet tæt ved gerningsstedet.
  Der er tale om fire unge mænd i alderen 15 til 20 år. Den ene er fra Århus, resten fra Fredericia.
  